Sondag 19h40: Michelle Breedt in konsert - RSGplus
Sondag 19h40: Michelle Breedt in konsert
Gepubliseer op 12/11/2016. 12/11/2016
Uitsaaidatum: Sondag 13 November om 19.40
RSG het ‘n groot slag geslaan! Die Suid-Afrikaans-gebore internasionale mezzosopraan Michelle Breedt, het ‘n spesiale konsert vir RSG Kunstefees 2016 gehou. Dit was Sondag 25 September 15.00 by die M1-ateljee by die SAUK in Aucklandpark. Die program het bestaan uit Afrikaanse, Duitse en Engelse lieder gegrond op Shakespeare-gedigte, asook gewilde operette arias.
Michelle was uitstekend begelei deur Elna van der Merwe.
Meer oor Michelle Breedt
Michelle se suksesvolle internasionale loopbaan as een van Europa se voorste mezzosoprane, het haar al oor die wêreld geneem en na die grootste en bekendste operahuise in die wêreld – van München (waar sy nou professor in musiek is aan die Musiekskool van die Universiteit) tot Zürich, waar sy ‘n tweede woonplek het, van London tot Milaan, van Berlyn tot Houston, van Pole tot Japan, van Finland en Swede tot New York, van Bayreuth tot Shanhai, van Praag tot Parys tot Korea.
Sy het reeds met die wêreld se voorste dirigente gewerk en hoofrolle gesing teenoor Placido Domingo, Thomas Hampson, Piotr Beczala, Diana Damrau, Renee Fleming, Robert Dean Smith, om net enkeles te noem.
Kyk hier na ‘n vimeo van ‘n galakonsert met die KwaZulu-Natal Filharmoniese orkes (KZNPO).
Sy het al verskeie CD’s opgeneem, waaronder volledige operas van Mozart en Wagner.
Die spesiale konsert vir RSG: Agter die skerms
Die program van Michelle se konsert
Michelle tree toe op in blink tekkies – ‘n pen is twee dae ná die konsert uit haar enkel gehaal, wat sy ‘n jaar vantevore gebreek het.
Michelle en Elna
Die legendariese operasangeres Emma Renzi, het Michelle se konsert bygewoon.
Michelle gesels met Elma Potgieter
Van die luisteraars wat die konsert bygewoon het.
Michelle in internasionale produksies
Michelle in “Die Passassier’ – die rol waarin sy gehore verstom en oorrompel het,
Michelle as Fricka in DER RING DER NIBELUNGEN van Richard Wagner, in Bayreuth
Michelle in ‘n produksie van Tristan und Isolde in Munchen.
Michelle in Gotterdammerung in Geneve.
Michelle tydens die opname van haar Shakespeare album.
Michelle as Venus in Tannhauser in Bayreuth, 2012
Michelle in Bayreuth
Michelle as Eboli in Don Carlos.
Michelle as Octavian in Der Rosenkavalier, Amsterdam
2 Mei: die Wendrama!